***IZVJEŠĆE O STANJU JAVNE RASVJETE***

***GRADA PREGRADE***

***(razdoblje 01.12.2006.-30.09.2016.)***

1. **Projekt "Rekonstrukcija javne rasvjete sa ciljem povećanja energetske učinkovitosti i**

**smanjenja svjetlosnog zagađenja"**

Projekt je započeo potpisivanjem ugovora sa Fondom za zaštitu okoliša i energetske učinkovitosti (u daljnjem tekstu: Fond)dana 18.06.2008. godine na ugovorni iznos od 4.229.611,78 kn (sa PDV-om) i rokom dovršetka do konca svinja 2009. godine, pri čemu Fond sudjeluje sa financijskom pomoći od 40% (1.691.844,71 kn) od ukupne investicije, dok je preostalih 60% investicije obaveza Grada.

Grad je povjerio izvođenje projekta trg.društvu "Niskogradnja" d.o.o. ugovorom od 10.06.2008., koji je, na osnovu gore navedenog ugovora sa Fondom raspisalo postupak javne nabave 31.07.2008., nakon čega je odabran najpovoljniji ponuđač, trg.društvo "Dekor" Zabok, s kojim je potpisan ugovor 15.09.2008. na iznos od 4.488.574,23 kn netto (5.476.060,56 kn sa PDV-om).

Dana 10.10.2008. potpisan je I.dodatak ugovoru gdje se iznos investicije povećava na 4.318.420,23 kn bez pdv-a ,

što je 39,18% udjela Fonda.

Fond je uplatio cjelokupan ugovoreni iznos, te je zaključno sa 16.06.2010. realizirano prema specifikaciji :



Dana 26.02.2010. potpisan je II.dodatak ugovoru gdje je rok za realizaciju projekta pomaknut na konac 2011. godine

Međutim, nije bilo daljnjih radova do sredine 2013. godine (predizborno doba), kada je projekt ponovno pokrenut.

Do tog perioda Fond je učestalo imao primjedbe na način i dinamiku izvođenja radova, te na nesudjelovanje Grada sa svojim dijelom financijskih obaveza. Stoga je Fond zaprijetio raskidom ugovora i zahtjevom za povrat cjelokupnog

uplaćenog iznosa.

Dolaskom nove gradske uprave u 06.mj.2013, te analizom stanja i trenutnom situacijom, pokrenuti su razgovori sa Fondom.Inicirano je nekoliko krugova razgovora, gdje je gradska uprava pokazala čvrstu volju da projekt privede kraju, te je paralelno sa time osigurala sredstva u proračunu i nastavila sa izvođenjem radova. Nakon sređivanja i otklanjanja prigovora i nedostataka inspekcijskog nalaza od strane Fonda, sređivanja tehničkih specifikacija i potrebnih imenovanja nadzornog inženjera, te svih traženih izvještaja, pripremljeni su preduvjeti za potpisivanje novog, III.dodatka ugovoru, koji je potpisan u 02.mj.2015. godine.

U njemu je iznos investicije korigiran na 4.318.420,23 kn (sa PDV-om) i udjelom Fonda 39,18% ili 1.691.844,71 kn (koliko je Fond i uplatio). Krajnji rok realizacije projekta prolongiran je do kraja 2016. godine.

Paralelno sa pregovorima vođenim sa Fondom, nastavljeni su radovi, te je do zaključno 30.09.2016. realizirano prema slijedećoj specifikaciji :



Stoga je trenutno stanje navedene investicije slijedeće :



Obzirom da je Grad sa Fondom izvršio kompenzacije po ostalim projektima u iznosu 287.367,34 kn, u potpunosti su izvršene ugovorne obaveze po ovom projektu, što je potvrdio i Fond svojim pismenim očitovanje od 27.09.2016.

Rezultat provedenog projekta je potpuno obnovljena osnovna infrastruktura sustava javne rasvjete na području Grada Pregrade, što znači da su uklonjene sve zastarjele, energetski neučinkovite i opasne (živine) svjetiljke, da je sustav rekonstruiran na način da zadovoljava osnovne tehničke i zakonski propisane uvjete (gustoća i intenzitet osvijetljenosti prometnica, nogostupa i pješačkih staza, smanjenje svjetlosnog zagađenja), te doprinosi manjoj potrošnji (po svjetiljci) i smanjenju troškova održavanja.

Paralelno sa radovima navedenog projekta izvodili su se radovi kroz održavanje javne rasvjete, koje je tako postalo investicijsko. Nakon analize stanja javne rasvjete, planski su izrađeni i montirani novi razdjelnici napajanja i upravljanja rasvjetom, sukladno uvjetima HEP-a i tehničkim normativima. Time je omogućen jedinstven pristup, održavanje i upravljanje sustavom JR (neovisno o HEP-u), jer razdjelnici više nisu sastavni dio trafo-stanica i HEP-a, nego imovina Grada koji ima i ključeve svih svojih razdjelnika.

U odnosu na dan 31.08.2013. (izvršena prva analiza javne rasvjete dolaskom nove gradske uprave) kada smo imali instalirano 666 svjetiljki ukupne snage 78,866 kW, a nakon svih gore navedenih radova, sustav javne rasvjete Grada Pregrade izgleda ovako :

A/ ukupan broj priključaka JR (na trafo-stanicama) 30 kom

B/ ukupan broj razdjelnika MRO-JR 30 kom

od toga rekonstruiranih i u vlasništvu Grada 22 kom

C/ ukupan broj svjetiljki (rasvjetnih tijela) 831 kom

od toga cestovne svjetiljke 737 kom

ostalo (reflektori, dekorativne svjetiljke) 94 kom

D/ ukupno instalirana snaga 69,899 kW

Rezultat svih navedenih radova je

* povećanje broja svjetiljki za 24,77%
* smanjenje instalirane snage za 11.36%

1. **Održavanje javne rasvjete**

U periodu od 01.07.2013. do 31.08.2013. izvršena je analiza stanja javne rasvjete Grada Pregrade (prilog br.1).

Sukladno zaključcima navedene analize, poduzete su slijedeće radnje :

a/ izrađen je snimak sustava javne rasvjete

b/ detektirane su mogućnosti na smanjenju potrošnje (električna energija) i održavanju.

c/ izrađen je Plan održavanja javne rasvjete, čime je precizno definirano kada i na koji način se izvode radovi na održavanju, te kako građani mogu prijavljivati uočene kvarove (prilog br.2)

d/ pripremljen je novi troškovnik kao podloga za objavljivanje natječaja za održavanje javne rasvjete

e/ radi smanjenja potrošnje električne energije na Trgu Gospe Kunagorske zamijenjene su sve žarulje (96 kom) snage 150W sa žaruljama snage 70W, čime je je ukupna snaga smanjena sa 14,4 kW na 6,72 kW (odnosno 53%), te jeostvarena financijska ušteda od oko 30.000,00 kn (na godišnjoj razini).

f/ na nekim linijama rasvjete regulirano je upravljanje (vrijeme uklopa/isklopa)

Striktnim provođenjem Programa održavanja javne rasvjete, smanjen je broj intervencija, žarulje i prigušnice na svjetiljkama se ne mijenjaju pojedinačno nego planski na točno određenoj lokaciji i u predviđenom periodu. Stoga je i očekivani prosječni broj žarulja i prigušnica, te broj radnih sati za zamjenu u jednoj godini pao na razumnu razinu, što je vidljivo iz slijedećeg :



Rezultat gore navedenih radnji su smanjeni troškovi električne energije i održavanje sustava, prema slijedećem:





**ZAKLJUČAK**

Od preuzimanja upravljanja gradom 2013. godine, gradska uprava je poduzetima radnjama :

1. sanirala nepovoljnu situaciju u odnosu sa Fondom, osigurala daljnje provođenje projekta

rekonstrukcije javne rasvjete, sa točno utvrđenim uvjetima, financijskim iznosima i rokovima,

te zaključno sa 30.09.2016. završila sve radove i ugovorne obaveze vezane uz projekt.

1. izvršila analizu sustava javne rasvjete, te utvrdila točan broj, vrstu i snagu rasvjetnih tijela, izvore i lokacije napajanja, potrošnju električne energije, kao i način održavanja sustava
2. donijela Program održavanja javne rasvjete, sa jasno definiranim načinom održavanja sustava, te načinom prijave uočenih kvarova
3. pripremila realan troškovnik i ostale materijale za natječaj za održavanje javne rasvjete, na osnovu kojeg je odabrana tvrtka za održavanje javne rasvjete sukladno uvjetima natječaja
4. pripremila realan troškovnik i ostale materijale za natječaj za isporuku električne energije, na osnovu kojeg je odabrana tvrtka-dobavljač za isporuku električne energije sukladno uvjetima javne nabave
5. kombinacija gore navedenih radnji rezultirala je :

* smanjenjem potrošnju el. energije za više od 20% (u odnosu na 2012.), gotovo 100.000,00 kn godišnje
* smanjenjem troškova održavanja za oko 50.000,00 kn godišnje, pri čemu je održavanje investicijsko (u sklopu održavanja se mijenjaju razdjelnici napajanja i upravljanja MRO-JR).

Na osnovu svih poduzetih radnji po završetku provođenja projekta rekonstrukcije, javna rasvjeta na području grada je u potpunosti funkcionalna (razumno upravljanje), energetski učinkovita (racionalna potrošnja), u skladu sa zakonskim i tehničkim propisima (razina i intenzitet osvijetljenosti, smanjeno svjetlosno zagađenje), uz minimalne troškove održavanja.

Zamjenik gradonačelnika

Ivan Škrinjar, ing.el.